Document ID: 32009D0620

KOMISSION PÄÄTÖS,
tehty 20 päivänä elokuuta 2009,
päätöksen 2005/779/EY muuttamisesta Abruzzon sisällyttämiseksi sian vesikulaaritaudista vapaiden Italian alueiden luetteloon
(tiedoksiannettu numerolla K(2009) 6388)
(ETA:n kannalta merkityksellinen teksti)
(2009/620/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan kolmannen virkkeen,
sekä katsoo seuraavaa:
(1)
Koska sian vesikulaaritautia on esiintynyt Italiassa, komissio hyväksyi 8 päivänä marraskuuta 2005 päätöksen 2005/779/EY eläinten terveyttä koskevista suojatoimenpiteistä sian vesikulaaritautia vastaan Italiassa (2). Kyseisessä päätöksessä vahvistetaan eläinten terveyttä koskevat säännöt sian vesikulaaritaudin osalta niille kyseisen jäsenvaltion alueille, jotka on tunnustettu sian vesikulaaritaudista vapaiksi, sekä alueille, joita ei ole tunnustettu kyseisestä taudista vapaiksi. Kyseiset alueet luetellaan päätöksen 2005/779/EY liitteissä.
(2)
Italiassa on toteutettu sian vesikulaaritaudin hävittämis- ja valvontaohjelmaa useiden vuosien ajan taudista vapaan aseman saavuttamiseksi Italian kaikilla alueilla.
(3)
Italia on toimittanut komissiolle sian vesikulaaritaudista vapaata asemaa Abruzzon osalta koskevat tiedot, jotka osoittavat, että tauti on hävitetty kyseiseltä alueelta.
(4)
Näiden tietojen tutkimisen sekä Italiassa toteutettujen vuotuisten hävittämis- ja valvontaohjelmien tulosten perusteella Abruzzo on aiheellista tunnustaa vapaaksi sian vesikulaaritaudista.
(5)
Sen vuoksi päätöstä 2005/779/EY olisi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2005/779/EY seuraavasti:
1)
Lisätään liitteeseen I ennen Basilicataa koskevaa kohtaa uusi kohta seuraavasti:
”-
Abruzzo”.
2)
Poistetaan liitteestä II Abruzzoa koskeva kohta.
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä elokuuta 2009.

Labels: 0
18
6